ദീപാവലി ചൈനയുടെ ഉറക്കം കെടുത്തുന്നു ഇന്ത്യയില് ഉത്പ്പന്നങ്ങളുടെ ഇറക്കുമതി നിരോധിച്ചതിലൂടെ ചൈനയ്ക്ക് നഷ്ടം 50,000 കോടി രൂപ ന്യൂഡല്ഹി: ചൈനയുടെ ഉല്പ്പന്നങ്ങള്ക്ക് കേന്ദ്രസര്ക്കാര് ഏര്പ്പെടുത്തിയിരി ക്കുന്ന വിലക്ക് ദീപാവലിയിലും പ്രതിഫലിക്കും. പടക്കങ്ങളും അലങ്കാരങ്ങളും ഭക്ഷ്യോല്പ്പാദന നിര്മ്മാണ സാമഗ്രികളും നിരോധിക്കുക വഴി ബീജിംഗിന് നഷ്ടമാവുക 50,000 കോടി രൂപയെന്ന് പ്രാഥമിക റിപ്പോര്ട്ട്. ഈ ദീപാവലി സീസണിലും ചൈനയുടെ ഉല്പ്പന്നങ്ങള്ക്കുള്ള വിലക്ക് തുടരുകയാണ്. ഇന്ത്യന് മാര്ക്കറ്റുകളില് നിറഞ്ഞുകവിയാറുണ്ടായിരുന്ന ചൈനീസ് ഉല്പ്പങ്ങള്ക്കൊന്നും ഇത്തവണ അനുമതിയില്ല. കോണ്ഫെഡറേഷന് ഓഫ് ആള് ഇന്ത്യാ ട്രേഡേഴ്സാണ് സഞ്ചിത നഷ്ടം കണക്കാക്കി റിപ്പോര്ട്ട് പുറത്തുവിട്ടത്. ആത്മനിര്ഭര് ഭാരത് സന്ദേശം ജനങ്ങള് ഏറ്റെടുത്തതോടെ രാജ്യത്തൊട്ടാകെ ലക്ഷക്കണക്കിന് ഗ്രാമീണ കുടില് വ്യവസായങ്ങള്ക്കാണ് ഉണര്വ്വുണ്ടായത്. ഇന്ത്യയിലെ ചെറുമാര്ക്കറ്റുകളെപോലും ചൈനയുടെ ഉല്പ്പന്നങ്ങള് സ്വാധീനിച്ചിരുന്നതിന്മേലാണ് വലിയ വ്യത്യാസം വരുന്നത്. ഇറക്കുമതി നിരോധിച്ചതോടെ ഇന്ത്യയുടെ തനതു ഉല്പ്പന്നങ്ങളുടെ വില്പ്പന രണ്ട് ലക്ഷം കോടി കവിയുമെന്നാണ് കണക്കുകൂട്ടല്.